igS C. PLINII HIST. NAT. LIB. XII. 



Bryon , nanthe , massaris. 



LXI. 18. Eodem et bryon pertinet, uva populi albae. 

 Optimar circa Gnidum aut Cariam , in sitientibus aut 

 siccis , asperisque : secunda in Lyciae cedro. Eodem et 

 nanthe pertinet : est autem vitis labruscae uva : colligi- 

 tur, quum floret, id est, quum optime olet r'siccatur in 

 umbra substrato linteo , atque in cados conditur. Prae- 

 cipua ex Parapotamia : secunda ab Antiochia , atque 

 Laodicea Syriae : tertia ex montibus Medicis. Haec uti- 

 lior medicinae. Quidam omnibus praeferunt eam , quas iii 

 Cypro insula nascitur. Nam quae in Africa fit , ad me- 

 dicos tantum pertinet, vocaturque massaris. Omnibus 

 autem ex alba labrusca praestantior, quam e nigra. 



Elate, vel spathe. 



LXII. Est praeterea arbor ad eadem unguenta perti- 

 nens , quam alii elaten vocant , quod nos abietem , alii 

 palmam, alii spathen. Laudatur hammoniaca maxime, 

 mox ^Egyptia , dein Syriaca , dumtaxat in locis sitienti- 





